Derek Prince

Derek Prince (1915–2003) világszerte elismert Biblia-tanító volt, de leginkább a pünkösdi és karizmatikus mozgalmakban ismert előadó.

Naponkénti rádióműsorát (Today with Derek Prince, másik címén Keys to Successful Living) különböző nyelveken sugározták, a világ lakosságának fele hozzáférhetett. Fordították többek között angol, arab, spanyol, horvát, orosz, malgas, tongai, szamoai nyelvre, valamint a kínai nyelv négy különböző dialektusára.

Fiatalkora 
Brit szülők gyermekeként az indiai Bengaluruban született, iskoláit az Eton College-ban és a cambridge-i King's College-ban végezte. ógörög és latin nyelvet tanult, Cambridge-ben elkezdte a filozófia tanulmányokat, a logikára specializálódott. 25 évesen már oktató és vezető testületi tag volt a cambridge-i egyetemen. 1941-ben vált kereszténnyé, amikor az Brit Hadseregben szolgált a második világháborúban. 1942-ben részt vett az el-alameini ütközetben. Később feladta akadémiai karrierjét, és követte Biblia-tanítói elhívását. Leginkább pünkösdi keresztény körökben vált ismertté, annak ellenére, hogy tanításai egyértelműen nem felekezethez kötöttek, amit világméretű szolgálatában hangsúlyozott. Szolgálatának mottója volt: „Reaching the unreached and teaching the untaught” (Elérni az eléretlent és tanítani a tanítatlant).

1946–2003

A háború után Jeruzsálemben élt. Itt kötött házasságot 1946-ban első feleségével, Lydia Christensennel, aki egy gyermekotthont vezetett, és ezzel apja lett Lydia nyolc örökbe fogadott lányának. 1948-ban az Izraeli Függetlenségi Háború idején Angliába menekültek. 1949-ben pásztorolni kezd egy kis gyülekezetet saját otthonában, a Hyde Park közelében. 1957–1961 között a kenyai Kisumuban teljesített szolgálatot a Nyang'ori Tanárképző Központ igazgatójaként. 1958-ban Kenyában örökbe fogadtak egy afrikai csecsemőt, majd Amerikába emigráltak. Lydia 1975-ben hunyt el. Derek Prince 1978-ban feleségül vette Ruthot, aki három gyermeket nevelt. Így összesen tizenkét gyermek apja lett. Fort Lauderdale-ben (Florida) és Jeruzsálemben éltek. Derek Prince 2003 szeptemberében hunyt el.

Magyarországi látogatásaihttp://bookline.hu/product/home.action?_v=Stephen_Mansfield_Derek_Prince_eletrajz&id=107696&type=22 
A hetvenes évek végétől kapcsolatban állt Németh Sándorral, a Hit Gyülekezete alapító lelkészével. Az ő meghívására már a rendszerváltás előtt ellátogatott Magyarországra. Először 1983-ban járt az akkor illegális, földalatti egyházként működő Hit Gyülekezete budaörsi imaházában, majd 1986-ban és 1987-ben is előadásokat tartott Budapesten. 1994-ben 15 ezer ember előtt tanított a Budapest Sportcsarnokban. Utoljára 2000-ben járt Magyarországon, amikor a kőbányai Hit Parkban szolgált 12 ezer fő előtt.

Életrajzírója, Stephen Mansfield Derek Prince szavai nyomán így idézte fel első magyarországi emlékeit, 1983-ból: „Mindenre emlékezett. Feleségével, Ruth-tal turistavízummal utaztak Magyarországra. Egy zsúfolásig megtelt kis házba vezették őket. Az ablakokon a redőnyöket lehúzták, mivel tartottak a titkosrendőrségtől. Isten erős jelenlétét érezték, és mint felidézte, élete során ritkán érzett olyan erőt, mint ott, ahogy napokon át tanított. Derek arra is jól emlékezett, hogy mi történt később. Elmondta: a gyülekezet növekedett, a lelkészeket üldözni kezdték, a kommunista hatalom pedig megpróbálta felszámolni a kis közösséget. Derek, a rá jellemző módon, még arra is emlékezett, hogy Judit kiválóan zongorázott, míg férje, Sándor mindig bátran kitartott az életveszélyes fenyegetések között.”

Könyvsikerek

Sok könyvet írt, több mint 400 tanításának felvétele jelent meg. Jelentős könyvei például a The Grace of Yielding, a The Foundations Series (A kereszténység hat alaptanítása), The Destiny of Israel and the Church (Izrael és az egyház jövője), The Last Word on the Middle East (Az utolsó szó a Közel-Keleten), Faith to Live By.

Magyarul megjelent művei 
A kereszténység hat alaptanítása. Bibliaiskolai sorozat. Foundation series; 1988–1989
1. A hit alapjai / Megtérés és hit; ford. Rozgonyi Katalin, Uzoni Péter; Polygon, Bp., 1988
2. A Jordántól pünkösdig / A pünkösd céljai; ford. Uzoni Péter; Hit Gyülekezete, Bp., 1989
Áldás vagy átok: választhatsz!; ford. Surjányi Csaba; Hit Gyülekezete, Bp., 1991
Válogatás Derek Prince tanulmányaiból; szerk. Arató Ádámné, Balikó Katalin, Ruff Zsuzsanna, ford. Merényi Zsuzsa, Németh S. Judit; Hit Gyülekezete, Bp., 1991
 Izrael és az egyház jövője. Helyreállítás és megváltás az idők végén; ford. Surjányi Csaba; Hit Gyülekezete, Bp., 1992
Derek Prince–Ruth Prince: Isten, a házasságszerző; ford. Fellegvári Irén; Amana, Bp., 1992
Dallamok Dávid hárfáján. 101 ihletett elmélkedés Dávid zsoltárai alapján; ford. Borbély Rita; Amana, Bp., 1994
A szellemi konfliktus; ford. Petrőcz Katalin; Hit Gyülekezete, Bp., 1997 
Három üzenet Izráelnek; ford. Tar Katalin; Reménység Ajtaja Alapítvány, Bp., 1998 (Zsidónak először meg görögnek)
Démonológia. Amit a démonokról – láthatatlan ellenségeinkről – tudni kell; ford. Surjányi Csaba; Hit Gyülekezete, Bp., 1998
A történelem formálása ima és böjt által; ford. Szőcs Borbála; Reménység Ajtaja Alapítvány, Bp., 1999 
Házasság: szövetség; Hit Gyülekezete, Bp., 1999
Az egyház építése; Zűrzavar a gyülekezetben / Védelem a hitetéstől; Budapesti Autonóm Gyülekezet, Bp., 1999
Jólét; ford. Németh S. Judit; Hit Gyülekezete, Bp., 1999
Engesztelés. Mi történt a kereszten?; ford. Surjányi Csaba; Új Spirit Könyvek, Bp., 2001
Házasság: szövetség; ford. Németh S. Judit; 4. jav. kiad; Hit Gyülekezete, Bp., 2003 (Karizmatikus klasszikusok)
Jólét; ford. Németh S. Judit; 4. jav. kiad; Hit Gyülekezete, Bp., 2003 (Karizmatikus klasszikusok)
 Áldás és átok; ford. Surjányi Csaba; 3. átdolg. kiad; Hit Gyülekezete, Bp., 2003 (Karizmatikus klasszikusok)
A Biblia alaptanításai, 1-5.; ford. Uzoni Péter, átdolg. Surjányi Csaba; 4. jav. kiad; Hit Gyülekezete, Bp., 2003 (Karizmatikus klasszikusok)
1. A hit alapjai; 2003
2. Megtérés és hit; 2003
3. A Jordántól pünkösdig; 2003
4. A pünkösd céljai / A kézrátétel; 2003
5. A halottak feltámadása / Az örök ítélet; 2003
Elvetettség. Tünetek, okok, gyógymód; ford. Surjányi Csaba; Hit Gyülekezete, Bp., 2003 (Karizmatikus klasszikusok)
 Izrael és az egyház jövője. Helyreállítás és megváltás az idők végén; ford. Surjányi Csaba; 2. jav. kiad; Hit Gyülekezete, Bp., 2004 (Karizmatikus klasszikusok)
 Az ígéret földje. Isten igéje és Izrael nemzete; ford. Surjányi Csaba; Új Spirit Könyvek, Bp., 2005
Égi háború. Isten nemes küzdelme a gonosz ellen; ford. Surjányi Csaba; Hit Gyülekezete, Bp., 2005 (Új spirit könyvek)
Égi háború. Isten nemes küzdelme a gonosz ellen; ford. Surjányi Csaba; 2. jav. kiad; Hit Gyülekezete, Bp., 2005 (Új spirit könyvek)
Derek Prince–Lydia Prince: Találkozó Jeruzsálemben. Igaz történet a hitről, a szeretetről és az ima természetfeletti erejéről; ford. Joób Viktória; Új Spirit Könyvek, Bp., 2007
Démonok és szabadulás; ford. Surjányi Csaba; Hit Gyülekezete, Bp., 2007 (Karizmatikus klasszikusok)
A szellem ajándékai. Hogyan működjünk együtt Isten természetfölötti erejével?; ford. Surjányi Csaba; Új Spirit Könyvek, Bp., 2008
Isten orvosságos üvege; ford. Barta Katalin; Zúgó Szél Alapítvány, Bp., 2009
Önképző bibliaiskola. Bibliai tanítások komplett kurzusa válaszokkal és jegyzetekkel; ford. Szabó Levente Gábor; Kováts György, Bp., 2009
 Az eredményes böjt; ford. Surjányi Csaba; Hit Gyülekezete, Bp., 2010 (Karizmatikus klasszikusok) 
Isten gyülekezetének újrafelfedezése; ford. Abonyi Sándor; Logos-Hungary Alapítvány, Miskolc, 2010 
Hit által lehetséges. Megtanultam, hogyan jön létre a hit; ford. Abonyi Sándor; DPM Magyarország–Logos Nemzetközi Kapcsolatok Alapítvány, Miskolc, 2011 
Isten igéjének megvallása. Üzenetek az év minden napjára; Immanuel Alapítvány, Szombathely, 2011
Extravagáns szeretet. Isten akarata az életedre; ford. Ferenczi Zsolt; Logos Nemzetközi Kapcsolatok Alapítvány–DPM Magyarország, Miskolc, 2012 
Hálaadás, dicsőítés, imádás. Ima és megvallások melléklettel; Immanuel Szószóró, Szombathely, 2012
A név ereje. Fedezd fel Istent, aki gondot visel rólad, és meggyógyít!; Immanuel Szószóró, Szombathely, 2013
Az Ige kihirdetésének ereje; ford. Szőcs János és Szőcs Zoltán; Logos Nemzetközi Kapcsolatok Alapítvány–DPM Magyarország, Miskolc, 2013 
Az isteni helycsere. Jézus Krisztus áldozati halála a kereszten; Derek Prince Ministres Magyarország, Miskolc, 2013 
Élet-átformáló szellemi erő; Logos Nemzetközi Kapcsolatos Alapítvány–DPM Magyarország; Miskolc, 2015
Az előttünk álló aratás. Hogyan élheted túl az utolsó időket?; ford. Szőcs Zoltán; Logos Nemzetközi Kapcsolatok Alapítvány–DPM Magyarország, Miskolc, 2016
Számítasz Istennek. Az Isten szemében való értékességed és identitásod felfedezése; ford. Elleh Hajnalka; Logos Nemzetközi Kapcsolatok Alapítvány–DPM Magyarország, Miskolc, 2016
Győztesek vagyunk. Itt az idő, hogy isteni fontosságú életet élj Isten királyságában!; ford. Elleh Hajnalka; Logos Nemzetközi Kapcsolatok Alapítvány–DPM Magyarország, Miskolc, 2016
Zsoltár elmélkedések; ford. Borbély Rita és Folk Iván; Logos Nemzetközi Kapcsolatok Alapítvány–DPM Magyarország, Miskolc, 2016
Férjek és apák. Fedezd fel a férfiak életcélját!; ford. Horváth Zita; Logos Nemzetközi Kapcsolatok Alapítvány–DPM Magyarország, Miskolc, 2017
Élni mint só és világosság. Isten hív, hogy formáld át a világot!; ford. Fűziné Krupper Anna, Horváth Zita; Logos Nemzetközi Kapcsolatok Alapítvány–DPM Magyarország, Miskolc, 2017
Légy tökéletes! De hogyan? Ha a legjobbat akarod Istentől; ford. Vas Renáta; Logos Nemzetközi Kapcsolatok Alapítvány–DPM Magyarország, Miskolc, 2017
Egy imaharcos titkai; ford. Horváth Zita; Logos Nemzetközi Kapcsolatok Alapítvány–Derek Prince Ministres Magyarország, Miskolc, 2018
 Nyelvedben a sorsod. Szüksége van-e a nyelvednek gyógyulásra?; ford. Budaházy Anna; Logos Nemzetközi Kapcsolatok Alapítvány–DPM Magyarország, Miskolc, 2018
Három üzenet Izráelnek. A zsidó történelem nagy talányának megfejtése; ford. Tar Katalin; Logos Nemzetközi Kapcsolatok Alapítvány–DPM Magyarország, Miskolc, 2018
Egyedül kegyelem által; ford. Budaházy Anna; Logos Nemzetközi Kapcsolatok Alapítvány–DPM Magyarország, Miskolc, 2018
Démonok és szabadulás; ford. Surjányi Csaba; Patmos Könyvek, Bp., 2018
A bölcsesség kezdete. Hogyan hozd ki a legtöbbet az életedből?; ford. Horváth Zita; Logos Nemzetközi Kapcsolatok Alapítvány–DPM Magyarország, Miskolc, 2018
A legszentebb helyen. Belépve Isten jelenlétébe – a dicséreten és a hálaadáson túl – a valódi imádatba; ford. Horváth Zita; Logos Nemzetközi Kapcsolatok Alapítvány–DPM Magyarország, Miskolc, 2019
Miért történnek rossz dolgok Isten népével? Van értelme a próbáknak és a nyomorúságoknak az életedben; ford. Horváth Zita; Logos Nemzetközi Kapcsolatok Alapítvány, Miskolc, 2019
Prófétai útmutatás az idők végén. Félelem nélkül szemben a holnappal; ford. Horváth Zita; Logos Nemzetközi Kapcsolatok Alapítvány–DPM Magyarország, Miskolc, 2020
Elválasztva Isten számára. A szentség szépséges titka; ford. Budaházy Anna; Logos Nemzetközi Kapcsolatok Alapítvány–DPM Magyarország, Miskolc, 2020
Menedék a nehéz időkben. Felülmúlhatatlan biztonság; ford. Horváth Zita; Logos Nemzetközi Kapcsolatok Alapítvány–Derek Prince Ministries – Magyarország, Miskolc, 2020
Az úrvacsora ereje. Mit tanít nekünk a Biblia az úrvacsoráról?; ford. Budaházy Anna; Logos Nemzetközi Kapcsolatok Alapítvány–DPM Magyarország, Miskolc, 2021
Miért éppen Izrael? Isten szíve egy népért, az ő terve egy nemzettel; Logos Nemzetközi Kapcsolatok Alapítvány–DPM Magyarország, Miskolc, 2021
A gondoskodás ígérete. Élj és adj Isten bőséges javaiból!; ford. Horváth Zita; Logos Nemzetközi Kapcsolatok Alapítvány–DPM Magyarország, Miskolc, 2021
Derek Prince–Lydia Prince: Hogyan felejthetnélek el Téged, Jeruzsálem; Missionsdienst "Sonnenstrahlen", Bietigheim-Bissingen, s.a. Jegyzetek 

 További információk 
Stephen Mansfield: Derek Prince. Az ember, a tudós, a tanító''; ford. Surjányi Csaba; Új Spirit Könyvek, Bp., 2009 
Derek Prince Ministries, International
Derek Prince Ministries Magyarország

Prince Derek
Karizmatikus mozgalom
Böjt
1915-ben született személyek
2003-ban elhunyt személyek